Аңғардың көлденең кескіні

Аңғардың көлденең кескіні — өзен аңғарының жазықтықта оның бойлық бағытына график түрінде перпендикуляр сызылған бейнесі. Басқаша айтқанда, бұл – аңғарды көлденеңінен «қиятын» сызық бойымен алынған жер бедерінің бейнесі. Ол арқылы аңғардың пішіні (мысалы, V тәрізді, U тәрізді, трапеция тәрізді), ені, тереңдігі, және беткейлерінің еңістігі (көлбеулігі) анықталады.bilimland.kz география курсы
Аңғардың көлденең кескінінде аңғардың ені жағынан шектелген түпкі беткейлері, аңғардың ең төменгі тегіс бөлігі — түбі, өзен террасалары, жайылмалары және өзеннің арнасы көрсетіледі.Қазақ тілі терминдерінің салалық ғылыми түсіндірме сөздігі: География және геодезия. — Алматы: «Мектеп» баспасы, 2007 жыл. — 264 бет. ISBN 9965-36-367-6

 Қолданылуы 

 География мен геологияда — жер бедерін сипаттау және топографиялық карталар жасау үшін;
 Инженерлік жобалауда — жол салу, көпір, бөгет тұрғызу кезінде;
 Экологияда және су ресурстарын басқаруда — өзен аңғарларының динамикасын зерттеу үшін.М.Қ. Қозыбаев, А.Қ. Бейсенова. Қазақстанның физикалық географиясы, 9-сынып оқулығы

 Аңғардың көлденең кескінінің түрлері 

 V тәрізді аңғар – әдетте, жас, тау өзендеріне тән.
 U тәрізді аңғар – мұздық эрозиясынан пайда болады.
 Жазық аңғар – кең, беткейлері жайпақ.
 Ассимметриялық аңғар – бір жағы тік, екінші жағы жайпақ. egege.ru география порталы

Дереккөздер

Санат:Аңғарлар